
DR.30.11.2021 41 

 
Butiran 00601 – Dana Pembangunan dan Pembiayaan PKS, SME Corp Malaysia. 

Semasa sesi penggulungan perbahasan RMKe-12 yang lalu saya ada bangkitkan isu 
mengenai faedah dikenakan oleh SME Bank terhadap para peminjam. Pada masa itu, 
ramai usahawan merasa terbeban, tidak berpuas hati dengan kadar faedah yang 
dikenakan terhadap mereka iaitu lebih tinggi berbanding dengan bank komersial.  

SME Bank telah ditubuhkan pada 3 Oktober 2005 dan berperanan untuk memberi 
bantuan kewangan seolah-olah telah menyimpang daripada tujuan asal penubuhannya. 
Kedudukan SME Bank pada hari ini terpaksa meminjam daripada sektor korporat dan 
mengalihkan tanggungan faedah tersebut kepada peminjam. Ini sama sekali tidak boleh 
diterima. Soalan saya, apakah tindakan yang telah diambil oleh MOF selaku pemilik 
kepada SME Bank dan sejauh manakah peranan yang telah dimainkan oleh MOF untuk 
menyelesaikan perkara mustahak ini?  

Perkara ini telah pun dibiarkan dan tidak boleh dibiarkan dan memerlukan 
tindakan drastik kepada kementerian kerana usahawan kita telah terjejas akibat pandemik 
COVID-19. Bagi memastikan SME Bank dan para peminjam keluar daripada kemelut ini 
saya mempunyai tiga cadangan yang boleh dipertimbangkan oleh kementerian. 

Pertama, GLC hendaklah meletakkan dana di bank-bank pembangunan milik 
kerajaan dengan kadar faedah kosong bagi tempoh jangka masa sederhana antara tiga 
hingga lima tahun. Keduanya, MOF memberikan subsidi terhadap kadar faedah pinjaman 
untuk semua peminjam PKS sehingga tiga peratus berserta jaminan daripada syarikat 
jaminan pinjaman seperti SJPP dan juga CGC. 

Ketiga, Bank Negara haruslah membenarkan feasibility daripada sudut 
perundangan yang dikenakan terhadap bank-bank pembangunan bagi menawarkan 
saving dan juga current account. 

Butiran 020300 – Pembangunan Francais dan Vendor. Sejak MEDEC ditubuhkan 
pada tahun 2018 peruntukan dan peranan untuk membangunkan francais telah bertindih 
antara MEDEC dan juga KPDNHEP. Saya difahamkan hal berkaitan dengan pentadbiran 
PERNAS diletakkan di bawah MEDAC. Manakala bagi perkara dalam program penting 
untuk ditetapkan di bawah program KPDNHEP. 

Soalan saya, apakah menerusi mekanisme ini dapat memberi sumbangan yang 
lebih baik dan nilai positif terhadap pembangunan industri francais negara. Peranan dua 
kementerian dalam satu agensi kerajaan telah menimbulkan kecelaruan kerana sebarang 
pelaporan dan tindakan memerlukan pengesahan daripada kedua-dua kementerian 
terlebih dahulu. Perkara ini merupakan contoh birokrasi yang perlu dibetulkan dengan 
segera kerana ia boleh merencatkan kelancaran PERNAS dan seterusnya merugikan 
usahawan. 

Mengambil kira semangat Keluarga Malaysia dalam tempoh 100 hari untuk 
membuktikan pencapaian Kabinet kerajaan. Saya mohon supaya perkara ini distrukturkan 
semula. MSaya mencadangkan agar bahagian francais dikembalikan kepada tempat asal 
penubuhan pada 8 Mei 1999 yang lalu iaitu di bawah tanggungjawab MEDAC.  

Berkaitan pembangunan francais – apakah peranan kementerian untuk 
memperkasakan agensi PERNAS agar dapat meningkatkan bilangan usahawan 
bumiputera. Berpandukan klausa 19, Akta Francais 1998, adakah kementerian bercadang 
untuk memperkenalkan sekatan bagi mengawal francaisor daripada terus mengenakan 
kadar fi yang tinggi yang melampau terhadap para usahawan. 

Hal ini kerana kadar fi yang dikenakan oleh francaisor adalah tidak munasabah 
dan membebankan usahawan yang menjadi peniaga francais sedangkan kos sebenarnya 
adalah tidak tinggi. Apakah tindakan kementerian terhadap francaisor yang mendaftar fi 
melebihi kadar pasaran seperti mana tertakluk dalam justifikasi pendaftaran francais. Ini 
berhubung dengan francaisor ataupun francaisi untuk tindakan menawar peluang 
perniagaan francais kepada usahawan-usahawan lain yang hari ini tidak dibuka 
contohnya, seperti FamilyMart, Starbucks dan lain-lain. 



Butiran 00601- Dana Pembangunan dan Pembiayaan PKS, SME Corp Malaysia. Semasa sesi penggulungan perbahasan RMKe-12 yang lalu saya ada bangkitkan isu mengenai faedah dikenakan oleh SME Bank terhadap para peminjam. Pada masa itu, ramai usahawan merasa terbeban, tidak berpuas hati dengan kadar faedah yang dikenakan terhadap mereka iaitu lebih tinggi berbanding dengan bank komersial. SME Bank telah ditubuhkan pada 3 Oktober 2005 dan berperanan untuk memberi bantuan kewangan seolah-olah telah menyimpang daripada tujuan asal penubuhannya. Kedudukan SME Bank pada hari ini terpaksa meminjam daripada sektor korporat dan mengalihkan tanggungan faedah tersebut kepada peminjam. Ini sama sekali tidak boleh diterima. Soalan saya, apakah tindakan yang telah diambil oleh MOF selaku pemilik kepada SME Bank dan sejauh manakah peranan yang telah dimainkan oleh MOF untuk menyelesaikan perkara mustahak ini?. Perkara ini telah pun dibiarkan dan tidak boleh dibiarkan dan memerlukan tindakan drastik kepada kementerian kerana usahawan kita telah terjejas akibat pandemik COVID-19. Bagi memastikan SME Bank dan para peminjam keluar daripada kemelut ini saya mempunyai tiga cadangan yang boleh dipertimbangkan oleh kementerian. Pertama, GLC hendaklah meletakkan dana di bank-bank pembangunan milik kerajaan dengan kadar faedah kosong bagi tempoh jangka masa sederhana antara tiga hingga lima tahun. Keduanya, MOF memberikan subsidi terhadap kadar faedah pinjaman untuk semua peminjam PKS sehingga tiga peratus berserta jaminan daripada syarikat jaminan pinjaman seperti SJPP dan juga CGC. Ketiga, Bank Negara haruslah membenarkan feasibility daripada sudut perundangan yang dikenakan terhadap bank-bank pembangunan bagi menawarkan saving dan juga current account. Butiran 020300- Pembangunan Francais dan Vendor. Sejak MEDEC ditubuhkan pada tahun 2018 peruntukan dan peranan untuk membangunkan francais telah bertindih antara MEDEC dan juga KPDNHEP. Saya difahamkan hal berkaitan dengan pentadbiran PERNAS diletakkan di bawah MEDAC. Manakala bagi perkara dalam program penting untuk ditetapkan di bawah program KPDNHEP. Soalan saya, apakah menerusi mekanisme ini dapat memberi sumbangan yang lebih baik dan nilai positif terhadap pembangunan industri francais negara. Peranan dua kementerian dalam satu agensi kerajaan telah menimbulkan kecelaruan kerana sebarang pelaporan dan tindakan memerlukan pengesahan daripada kedua-dua kementerian terlebih dahulu. Perkara ini merupakan contoh birokrasi yang perlu dibetulkan dengan segera kerana ia boleh merencatkan kelancaran PERNAS dan seterusnya merugikan usahawan. Mengambil kira semangat Keluarga Malaysia dalam tempoh 100 hari untuk membuktikan pencapaian Kabinet kerajaan. Saya mohon supaya perkara ini distrukturkan semula. MSaya mencadangkan agar bahagian francais dikembalikan kepada tempat asal penubuhan pada 8 Mei 1999 yang lalu iaitu di bawah tanggungjawab MEDAC. Berkaitan pembangunan francais- apakah peranan kementerian untuk memperkasakan agensi PERNAS agar dapat meningkatkan bilangan usahawan bumiputera. Berpandukan klausa 19, Akta Francais 1998, adakah kementerian bercadang untuk memperkenalkan sekatan bagi mengawal francaisor daripada terus mengenakan kadar fi yang tinggi yang melampau terhadap para usahawan. Hal ini kerana kadar fi yang dikenakan oleh francaisor adalah tidak munasabah dan membebankan usahawan yang menjadi peniaga francais sedangkan kos sebenarnya adalah tidak tinggi. Apakah tindakan kementerian terhadap francaisor yang mendaftar fi melebihi kadar pasaran seperti mana tertakluk dalam justifikasi pendaftaran francais. Ini berhubung dengan francaisor ataupun francaisi untuk tindakan menawar peluang perniagaan francais kepada usahawan-usahawan lain yang hari ini tidak dibuka contohnya, seperti FamilyMart, Starbucks dan lain-lain.